Brexit bo‘yicha qaytadan referendum o‘tkazish haqidagi petitsiyani Yevroittifoqning ashaddiy dushmani tuzgan

Yevroittifoq tarafdorlari so‘nggi umid uchquni sifatida qabul qilayotgan, referendumni qaytadan o‘tkazish uchun petitsiya “Ingliz demokratlari” millatchilik tashkiloti aktivisti Uilyam Xili tomonidan tuzilgan, deb yozadi “RBK”.

U o‘z Facebook’ida aniqlik kiritishicha, petitsiya 23-may kuni tuzilgan, o‘shanda so‘rovlar Buyuk Britaniyaning Yevroittifoqqa a’zoligini saqlab qolish tarafdorlari ustunligini ko‘rsatgan edi. “O‘sha vaqtda biz yakunda g‘olib chiqishimiz uchun hech qanday kafolat yo‘q edi”, — deya tan oldi millatchi.
Oxir-oqibat petitsiya 3 milliondan ortiq ovoz to‘pladi, Metro nashri ta’kidlashicha, uni Xili kabi hamma vaziyatga tayyor turishga qaror qilgan Brexit tarafdorlari ham imzolagan bo‘lishi mumkin.